Kosovë: Nënshkruhet marrëveshja për qeverinë e koalicionit
Sipas marrëveshjes, zoti Pacolli pritet të jetë President i Kosovës, ndërsa PDK ka postin e Kryeministrit dhe Kryetarit të Parlamentit
Udhëheqësit e Partisë Demokratike dhe Aleancës Kosova e Re, Hashim Thaçi e Behxhet Pacolli nënshkruan sot marrëveshjen për krijimin e qeverisë së re të dalë nga zgjedhjet e parakohshme parlamentare. Nënshkrimi pasoi dakordimin e Partisë Demokratike që t’i jap postin e presidentit Aleancës Kosova e Re e cila kishte kushtëzuar përfshirjen në koalicionin qeverisës me këtë post për të cilin ajo e ka kandiduar kryetarin e saj Behxhet Pacolli. Zoti Thaçi dhe zoti Pacolli thanë se kjo marrëveshje i siguron Kosovës krijimin e institucioneve të reja që do të çojë përpara proceset politike në vend. tha zoti Thaci. tha zoti Pacolli Sipas marrëveshjes, Aleancës Kosova e Re përveç postit të presidentit do t’i takojnë edhe tre ministri, një post zëvendëskryeministri dhe pesë poste zëvendësministrash. Po ashtu gjatë ditës, zoti Thaçi nënshkroi marrëveshje koalicioni edhe me partitë e pakicave kombëtare. Sipas kësaj marrëveshjeje Partisë së Pavarur Liberale serbe do t’i takojnë tre ministri, tre zëvendësministra dhe posti i një zëvendëskryeministri, ndërsa Grupit Gjashtë Plus që mbledh rreth vetes pakicat e tjera do t’i takojë një ministri. Nënshkrimi i marrëveshjeve të sotme ka hapur mundësinë që presidenti e qeveria e re të hidhen për votim në Parlament të hënën kur edhe zhvillohet seanca e parë e parlamentit të dalë nga zgjedhjet e parakohshme parlamentare. Partitë opozitare kritikuan vendimin e Partisë Demokratike me të cilin ajo siç thuhet mund të sigurojë shumicën e thjeshtë parlamentare, por jo edhe qëndrueshmërinë aq të nevojshme politike për të përballuar sfidat që ndodhen para Kosovës.